Merkezê Îrtîbatî û Çapemenîye yê QSDyî bi eşkerayîyêke da zanayene ke komê çekdarê ke kewtbî Zîbanî ameyê vetenê, 20 cergî kişîyayê û 31 cergî zî birîndar bîyê. Eşkerayîye wina ya:
''Cergê rejîmê Şamî Meyadînî ra şewe kewtî bajarekê Zîbanî yê Dêra Zorê. QSDyî nê cergî Zîbanî ra vetî. Mabênê hêzanê ma û cergan de şer qewimîya. Pêkewtişan de 20 cergî kişîyayî, 31 cergî birîndar bîyî. Nika Zîban binê kontrolê hêzanê ma de yo. Pêkewtişan de 4 şerwanê ma zî şehîd bîyî.
Hêzanê rejîmê Şamî paştî daye cergan. Topê cergan kewtî bananê hemwelatîyan û merkezî. Hemwelatîyêk zî nê hêrişan de şehîd bi û xeylêk hemwelatîyê ma zî birîndar bîyî. Dezgehê xizmetî zî ameyî talankerdene.
Hêzanê ma nêverda ke cergî Zîban de cabibê.QSDyî bi hemkarîya hemwelatîyanê ma vera hêrişan girewt.''
